stanford-oval/wikipedia huggingface dataset:
อีซาแบลแห่งโปรตุเกส
การอภิเษกสมรส

มาริอา พระมารดาของอีซาแบลได้กล่าวไว้อย่างชัดเจนในพินัยกรรมว่าพระธิดาของพระองค์ต้องสมรสกับกษัตริย์หรือพระโอรสตามกฎหมายของกษัตริย์เท่านั้น และการ์โลส (คาร์ล) แห่งฮาพสบวร์คถูกมองว่าเป็นคู่ครองที่เหมาะสมสำหรับอีซาแบล พระองค์เป็นพระโอรสของฆัวนาแห่งกัสติยา พระเชษฐภคินีของมาริอา กับเฟลิเปผู้หล่อเหลา ดยุคแห่งบูร์กอญ จึงมีศักดิ์เป็นลูกพี่ลูกน้องชั้นที่หนึ่งของอีซาแบล
การสมรสของการ์โลสและอีซาแบลมีความสำคัญอย่างยิ่งต่อทั้งสเปนและโปรตุเกส ด้วยโปรตุเกสเป็นราชอาณาจักรที่มั่งคั่ง ส่วนการ์โลสก็ได้รับเลือกเป็นจักรพรรดิแห่งจักรวรรดิโรมันอันศักดิ์สิทธิ์ การเป็นพันธมิตรกันของสองราชอาณาจักรจะเป็นสายสัมพันธ์ที่แข็งแกร่งที่สุดในยุโรป ทว่ากีโยม เดอ ครัว หนึ่งในที่ปรึกษาของจักรพรรดิการ์โลสกลับแนะนำให้พระองค์สมรสกับแมรี ทิวเดอร์ ลูกพี่ลูกน้องชั้นที่หนึ่งอีกคนของพระองค์ซึ่งเป็นพระธิดาของพระเจ้าเฮนรีที่ 8 แห่งอังกฤษกับกาตาลินาแห่งอารากอน แมรี ทิวเดอร์อ่อนวัยกว่าจักรพรรดิการ์โลส 16 พรรษา ทั้งคู่หมั้นหมายกันในปี ค.ศ. 1521 แต่ต่อมาในปี ค.ศ. 1525 พระองค์ได้ล้มเลิกแผนการสมรสเนื่องจากแมรียังเด็กเกินไป ในขณะที่จักรพรรดิไม่ต้องการรออีกต่อไป
พระองค์หันกลับมาหาอีซาแบลอีกครั้ง พระนางอ่อนวัยกว่าพระองค์เพียง 3 พรรษา และมีสินเดิมติดตัวเป็นเงิน 900,000 กรูซาดูโปรตุเกสซึ่งมากพอที่จะช่วยพัฒนาเศรษฐกิจของจักรวรรดิที่ย่ำแย่หลังการทำสงครามอิตาลีในช่วงปี ค.ศ. 1521–1526 การพูดภาษาสเปนได้อย่างคล่องแคล่วเป็นอีกเหตุผลหนึ่งที่ทำให้จักรพรรดิการ์โลสตัดสินใจสมรสกับพระนาง ขณะเดียวกันกาตาลินาแห่งออสเตรีย พระขนิษฐาของพระองค์ก็ได้สมรสกับพระเจ้าฌูเอาที่ 3 แห่งโปรตุเกส พระเชษฐาของอีซาแบล สองพี่น้องแห่งโปรตุเกส พระเจ้าฌูเอาที่ 3 กับอีซาแบล เป็นลูกพี่ลูกน้องชั้นที่หนึ่งของสองพี่น้องที่ทั้งคู่สมรสด้วย ทั้งสี่คนเป็นพระนัดดาของพระราชินีนาถอิซาเบลที่ 1 แห่งกัสติยากับพระเจ้าเฟร์นันโดที่ 2 แห่งอารากอน ซึ่งการสมรสของทั้งคู่เป็นการรวมสเปนเข้าด้วยกัน
ปี ค.ศ. 1526 อีซาแบลได้เดินทางมาสเปนเพื่อพบกับดยุคแห่งคาลาเบรีย, อัครมุขนายกแห่งโตเลโด และดยุคแห่งเบฆาร์ ก่อนเดินทางต่อไปเซบิยาเพื่อพบกับจักรพรรดิการ์โลสด้วยเหตุผลทางการเมือง พระองค์ไปถึงเซบิยาในเดือนมีนาคม สองอาทิตย์ต่อมาจักรพรรดิการ์โลสได้ตามมาสมทบ พระองค์ตกหลุมรักอีซาแบลทันทีและตัดสินสมรสกับพระนางอย่างรวดเร็ว ทั้งคู่สมรสกันในวันที่ 11 มีนาคม ค.ศ. 1526 ที่พระราชวังอัลกาซาแห่งเซบิยาของชาวมัวร์ การสมรสแม้จะเริ่มต้นด้วยเหตุผลด้านการเงินและด้านราชวงศ์ แต่ต่อมากลับกลายเป็นความสัมพันธ์ที่มากกว่าการสมรสเพื่อผลประโยชน์ ทั้งคู่ใช้เวลาช่วงดื่มน้ำผึ้งพระจันทร์ด้วยกันอย่างหวานชื่นที่อันดาลูซิอาในอาลัมบราในกรานาดา ทรงอยู่ในโลกที่มีเพียงพระองค์สองคนและพูดคุยหัวเราะกันตลอดเวลา
ในตอนที่สมรสอีซาแบลได้รับการบรรยายไว้ว่าทรงบอบบางและน่าทะนุถนอม ทั้งพระองค์และพระสวามีต่างศรัทธาในศาสนาอย่างแรงกล้า
อีแรน บอร์โดนี

| อีแรน บอร์โดนี |
| --- | --- |

เกิด: 16 มกราคม ค.ศ. 1885(1885-01-16) ปารีส
เสียชีวิต: 19 มีนาคม ค.ศ. 1953(1953-03-19) (68 ปี) แมนแฮตตัน นครนิวยอร์ก สหรัฐ
อาชีพ: นักแสดงหญิง, นักร้อง
ปีปฏิบัติงาน: ค.ศ. 1914–1951
คู่สมรส: เอดการ์ เบกแมน อี. เรย์ โกตซ์
อีแรน บอร์โดนี (ฝรั่งเศส: Irène Bordoni; 16 มกราคม ค.ศ. 1885 – 19 มีนาคม ค.ศ. 1953) นักแสดงและนักร้องชาวฝรั่งเศส-อเมริกัน
ชีวิตในช่วงต้น

บอร์โดนีเ เกิดที่กรุงปารีส ประเทศฝรั่งเศส, โดยเป็นลูกสาวของโซเวอร์ บอร์โดนี ผู้เป็นช่างตัดเสื้อ และมารี เลอมงนิเยร์ ส่วนฟร็องซัว มีแล จิตรกรในคริสต์ศตวรรษที่ 19 ที่เป็นลุงของพ่อแม่เธอนั้นได้เสียชีวิตจากมหันตภัยไททานิก อีแรน บอร์โดนี กลายเป็นนักแสดงเด็กแสดงในปารีสบนเวทีและในภาพยนตร์เงียบเป็นเวลาสองสามปี โดยเซ็นสัญญากับอ็องเดร ชาร์ล็อต ผู้เป็นตัวแทนเกี่ยวกับละคร บอร์โดนีได้ปรากฏตัวครั้งแรกบนเวทีเมื่ออายุ 13 ปี ที่วาเยตี ปารีส
เธอเดินทางไปสหรัฐเมื่อวันที่ 28 ธันวาคม ค.ศ. 1907 โดยเป็นผู้นำในแอ็ส. แอ็ส. ลา พรอว็องส์ ปีเกิดของบอร์โดนีระบุไว้ในชีวประวัติการแสดงละครมาตรฐานเท่ากับปี ค.ศ. 1895 แต่ปีเกิดที่แท้จริงของเธอคือ ค.ศ. 1885 อีแรน บอร์โดนี อายุ 22 ปีในรายชื่อผู้โดยสารของเรือเมื่อเธอมาถึงสหรัฐในปี ค.ศ. 1907 เธอได้ไปที่รีโน รัฐเนวาดา เป็นครั้งแรก ซึ่งมีรายงานว่าพ่อของเธอได้ตั้งรกรากก่อนหน้านี้
แหล่งข้อมูลอื่น

อีแรน บอร์โดนี ที่อินเทอร์เน็ตมูวีเดตาเบส
อีแรน บอร์โดนี ที่อินเทอร์เน็ตบรอดเวย์ดาตาเบส
Irene Bordoni ที่ออลมูวี
Max Fleischer cartoon Just a Gigolo (1932) with Bordoni singing the title song ที่ยูทูบ
อเล็กซ์ โรดรีกู จีอัส ดา กอสตา

| ข้อมูลส่วนตัว |
| --- | --- | --- | --- |
ชื่อเต็ม:  อเล็กซ์ โรดรีกู จีอัส ดา กอสตา
วันเกิด:   (1982-06-17) 17 มิถุนายน ค.ศ. 1982 (42 ปี)
สถานที่เกิด:  นีเตรอย, ประเทศบราซิล
ส่วนสูง:  1.89 เมตร (6 ฟุต 2 1⁄2 นิ้ว)
ตำแหน่ง:  กองหลังตัวกลาง
ข้อมูลสโมสร
สโมสรปัจจุบัน:  เชลซี
หมายเลข:  33
สโมสรอาชีพ*
| ปี |  สโมสร |  ลงเล่น† |  (ประตู)† |
| 2001-2004 |  ซานตูส |  57 |  (12) |
| 2004-2007 |  เพเยสเฟไอน์โฮเวน |  84 |  (11) |
| 2007-2012 |  เชลซี |  86 |  (7) |
| 2012- |  → สโมสรฟุตบอลปารีแซ็ง-แฌร์แม็ง |  46 |  (4) |
| – |  เอซี มิลาน |   |   |
ทีมชาติ‡
| 2004 |  บราซิลชุดยู 23 |  8 |  (2) |
| 2003- |  บราซิล |  17 |  (0) |
 นัดที่ลงเล่นและประตูที่ยิงให้ทีมสโมสร นับเฉพาะลงเล่นในประเทศ ข้อมูลล่าสุดวันที่ 11 ตุลาคม 2013.  † ลงเล่น (ประตู).  ‡ นัดที่ลงเล่นและประตูที่ยิงให้ทีมชาติ ข้อมูลล่าสุดวันที่ 12 พฤษภาคม 2009
อเล็กซ์ โรดรีกู จีอัส ดา กอสตา (โปรตุเกส: Alex Rodrigo Dias da Costa) หรือเป็นที่รู้จักในชื่อ อเล็กซ์ เกิดเมื่อวันที่ 17 มิถุนายน ค.ศ. 1982 เป็นนักฟุตบอลชาวบราซิล อเล็กซ์เล่นตำแหน่งกองหลังตัวกลาง ปัจจุบันเขาเล่นให้กับสโมสรฟุตบอลปารีแซ็ง-แฌร์แม็งและฟุตบอลทีมชาติบราซิล
อ็องตวน ชาร์ล หลุยส์ เดอ ลาซาล

| อ็องตวน ชาร์ล หลุยส์ เดอ ลาซาล |
| --- | --- |
 
นายพลฝรั่งเศส
เกิด: 10 พฤษภาคม ค.ศ. 1775, แม็ส ราชอาณาจักรฝรั่งเศส
เสียชีวิต: 6 กรกฎาคม ค.ศ. 1809(34ปี), วากรัม จักรวรรดิออสเตรีย
บทบาท/งาน: นายพลทหารม้าในสงครามนโปเลียน
ขุนนางฝรั่งเศส - กษัตริย์ฝรั่งเศส - ประวัติศาสตร์ฝรั่งเศส
อ็องตวน ชาร์ล หลุยส์ กงต์ เดอ ลาซาล (ฝรั่งเศส: Antoine Charles Louis, comte de Lasalle) เป็นนายพลฝรั่งเศสในช่วงสงครามปฏิวัติฝรั่งเศสและสงครามนโปเลียน เขารับราชการในกรมทหารม้า บ่อยครั้งถูกเรียกว่า "นายพลฮัสซาร์" ครั้งแรกที่เขาได้รับชื่อเสียงสำหรับบทบาทของเขาในการเข้ายึดครองชเต็ททีนในช่วงระยะเวลาสั้น ๆ เขากลายเป็นที่รู้จักในฐานะนักผจญภัยที่กล้าหาญและได้รับการยกย่องว่าเป็นผู้ร้ายหลายคน ในที่สุดเขาต้องต่อสู้กับทหารออสเตรียที่มาทุกทิศและเสียชีวิตในยุทธการที่วากรัมด้วยอายุเพียง 34 ปี
ลาซาลในยุทธการเพร็นทซ์เลา
อุสซียาห์

พระมหากษัตริย์แห่งยูดาห์องค์ที่ 10
| อุสซียาห์ |
| --- | --- |
อุสซียาห์จากโปรมป์ตูอาริอูงอีโกนูงอีงซิงนิออรูงของกีโยม รูเย, ค.ศ. 1553
กษัตริย์แห่งยูดาห์
ครองราชย์: 791–750 ปีก่อน ค.ศ. (Thiele) 783–742 ปีก่อน ค.ศ. (ออลไบรท์)
ก่อนหน้า: อามาซิยาห์
ถัดไป: โยธาม

คู่อภิเษก: Jerusha
ราชสกุล: ราชวงศ์ดาวิด
พระราชบิดา: อามาซิยาห์
พระราชมารดา: เยโคลียาห์
อุสซียาห์ (อังกฤษ: Uzziah, /əˈzaɪə/; ฮีบรู: עֻזִּיָּהוּ ‘Uzzīyyāhū, หมายถึง "ความแข็งแกร่งของข้าคือยาห์"; กรีก: Ὀζίας; ละติน: Ozias) มีอีกพระนามว่า อาซาริยาห์ (อังกฤษ: Azariah, /ˈæzəˈraɪə/; ฮีบรู: עֲזַרְיָה ‘Azaryā; กรีก: Αζαρίας; ละติน: Azarias) เป็นกษัตริย์องค์ที่ 10 แห่งอาณาจักรยูดาห์โบราณ และพระราชโอรสองค์หนึ่งในอามาซิยาห์ (2 Chronicles 26:1) อุสซียาห์ขึ้นครองราชย์เป้นกษัตริย์ยูดาห์ตอนพระชนมพรรษา 16 พรรษาและครองราชย์เป็นเวลา 52 ปี ในช่วง 24 ปีแรกครองราชย์ร่วมกับอามาซิยาห์ พระราชบิดา
วิลเลียม เอฟ. ออลไบรท์ ระบุรัชสมัยของอุสซียาห์ไว้ที่ 783–742 ปีก่อน ค.ศ. ลำดับเหตุการณ์ของ Edwin R. Thiele จัดให้อุสซียาห์ครองราชย์ร่วมกับพระราชบิดาใน 792/791 ปีก่อน ค.ศ. และครองราชน์องค์เดียวหลังพระราชบิดาสวรรคตใน 768/767 ปีก่อน ค.ศ. อุสซียาห์ถูกพระผู้เป็นเจ้าลงโทษจากการไม่เชื่อฟังด้วยการทำให้เป็นโรคเรื้อน (2 Kings 15:5, 2 Chronicles 26:19–21). Thiele จัดวันที่อุสซียาห์กลายเป็นโรคเรื้อนใน 751/750 ปีก่อน ค.ศ. ซึ่งเป็นช่วงที่โยธาม พระราชโอรส ขึ้นมาทำหน้าที่ต่อ ส่วนอุสซียาห์ยังคงมีชีวิตจนถึง 740/739 ปีก่อน ค.ศ. เปคาห์กลายเป็นกษัตริย์แห่งอิสราเอลในปีสุดท้ายของรัชสมัยอุสซียาห์
พระวรสารนักบุญมัทธิวจัดให้พระองค์อยู่ในลำดับพงศ์ของพระเยซู
พระนาม

อุสซียาห์ได้รับการกล่าวถึงในคัมภีร์ฮีบรูด้วยพระนาม อาซาริยาห์ หลายครั้ง James F. Driscoll นักเทววิทยาคาทอลิก รายงานว่า พระนามในรูปที่สองน่าจะเป็นผลมาจากข้อผิดพลาดของผู้คัดลอก
อูเบร์ลังเดีย

| อูเบร์ลังเดีย |
| --- | --- |
Municipality
The Municipality of Uberlândia
Aerial view of Uberlândia
   ธง
สมญา: "Portal do Cerrado" (Gate to the Cerrado)
พิกัด: 18°55′23″S 48°17′19″W﻿ / ﻿18.92306°S 48.28861°W﻿ / -18.92306; -48.28861
ประเทศ:  บราซิล
ภาค: ตะวันตกเฉียงใต้
รัฐ:  รัฐมีนัชเจไรช์
Founded: August 31, 1888
การปกครอง
 • Mayor: Odelmo Leão Carneiro (PP)
พื้นที่
 • ทั้งหมด: 4,115.9 ตร.กม. (1,589.2 ตร.ไมล์)
ความสูง: 863 เมตร (2,831 ฟุต)
ประชากร (2008)
 • ทั้งหมด: 600,285 คน
 • ความหนาแน่น: 147.8 คน/ตร.กม. (383 คน/ตร.ไมล์)
เขตเวลา: UTC-3 (UTC−3)
 • ฤดูร้อน  (เวลาออมแสง): UTC-2 (UTC−2)
Postal Code: 38400-000
รหัสพื้นที่: +55 34
เว็บไซต์: Uberlândia, Minas Gerais
อูเบร์ลังเดีย (โปรตุเกส: Uberlândia) เป็นเมืองทางตะวันตกของรัฐมีนัชเจไรช์ ประเทศบราซิล มีประชากร 600,349 คน (ข้อมูลปี ค.ศ. 2010) เป็นเมืองใหญ่เป็นอันดับ 3 ของรัฐ ชื่อเมืองมีความหมายว่า ดินแดนอุดมสมบูรณ์
อียานิก บอลี

| 0 | 1 | 2 | 3 |
| --- | --- | --- | --- |
 บอลีกับอันจีมาคัชคาลาในปี ค.ศ. 2015
ข้อมูลส่วนตัว
ชื่อเต็ม:  อียานิก บอลี
วันเกิด:   (1988-01-13) 13 มกราคม ค.ศ. 1988 (36 ปี)
สถานที่เกิด:  แซ็ง-โมร์-แด-ฟอเซ ฝรั่งเศส
ส่วนสูง:  1.81 m (5 ft 11 1⁄2 in)
ตำแหน่ง:  กองหน้า
สโมสรเยาวชน
1999–2005:  ปารีแซ็ง-แฌร์แม็ง
สโมสรอาชีพ*
| ปี |  ทีม |  ลงเล่น |  (ประตู) |
| 2005–2007 |  ปารีแซ็ง-แฌร์แม็ง 2 |  29 |  (5) |
| 2007–2010 |  ปารีแซ็ง-แฌร์แม็ง |  4 |  (1) |
| 2008–2009 |  → เลออาฟวร์ (ยืมตัว) |  13 |  (0) |
| 2010–2011 |  นีม |  23 |  (4) |
| 2012–2013 |  Chernomorets |  21 |  (8) |
| 2013–2014 |  ซอร์ยาลูฮันสก์ |  29 |  (14) |
| 2014–2017 |  อันจีมาคัชคาลา |  62 |  (26) |
| 2017 |  ต้าเหลียนอี้ฟาง |  24 |  (16) |
| 2018 |  โคโลราโดแรพิดส์ |  17 |  (2) |
| 2019–2020 |  ราชบุรี มิตรผล |  34 |  (20) |
| 2020–2022 |  การท่าเรือ |  16 |  (4) |
| 2021–2022 |  → เชียงใหม่ ยูไนเต็ด (ยืมตัว) |  18 |  (6) |
ทีมชาติ
| 2008 |  โกตดิวัวร์ อายุไม่เกิน 23 ปี |   |   |
|  |  โกตดิวัวร์ |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อียานิก บอลี (ฝรั่งเศส: Yannick Boli; 13 มกราคม ค.ศ. 1988 —) เป็นนักฟุตบอลชาวโกตดิวัวร์ ในตำแหน่งกองหน้า
สโมสรอาชีพ > ปารีแซ็ง-แฌร์แม็ง

บอลีเริ่มต้นอาชีพกับปารีแซ็ง-แฌร์แม็งในลีกเอิง ซึ่งเขาได้เข้าร่วมสโมสรตั้งแต่อายุ 11 ปี เขาเป็นส่วนหนึ่งของทีมเบตั้งแต่ปี ค.ศ. 2005–2007 ต่อมาในปี ค.ศ. 2006 เขาช่วยให้ทีมรุ่นอายุไม่เกิน 18 ปี ชนะเลิศเฟรนช์ยู-18 แชมเปียนชิป
ในวันที่ 6 พฤษภาคม ค.ศ. 2008 บอลีทำประตูชัยในนาทีที่ 77 ในรอบรองชนะเลิศของกุปเดอฟร็องส์ นัดที่พบกับอาเมียงจากลีกเดอ ทำให้เปแอ็สเฌผ่านเข้าสู่รอบชิงชนะเลิศได้สำเร็จ
สโมสรอาชีพ > ราชบุรี มิตรผล

ในวันที่ 11 ธันวาคม ค.ศ. 2018 บอลีได้ย้ายมาร่วมทีมราชบุรี มิตรผล อย่างเป็นทางการ ต่อมาในวันที่ 22 กุมภาพันธ์ ค.ศ. 2019 ไทยลีกนัดเปิดฤดูกาล 2019 บอลีทำประตูและแฮตทริกแรกในลีกในนัดที่ราชบุรีเปิดมิตรผลสเตเดียมเอาชนะตราดไปได้ 3–2 ส่งผลให้เขาเป็นผู้ทำประตูแรกของลีกฤดูกาลนี้ และยังเป็นผู้เล่นคนที่ 6 ที่สามารถทำแฮตทริกได้ในนัดเปิดสนาม ต่อจากยอน กี ซอง (2011), อันเดรส ตุญเญซ (2016), ดราแกน บอสโควิช (2016), ฐิติพันธ์ พ่วงจันทร์ (2017) และเจนรบ สำเภาดี (2018)
แหล่งข้อมูลอื่น

Profile on Eurosport
ข้อมูลของ อียานิก บอลี ที่ ซ็อกเกอร์เวย์
อีนูดาอิงดือเป็งเด็งซียา

| --- | --- |
จักรพรรดิเปโตรที่ 1 ขณะที่พระองค์ทรงกำลังเรียบเรียงทำนองเพลงชาติ เมื่อ ค.ศ. 1822
เพลงชาติของจักรวรรดิบราซิล
เนื้อร้อง: อีวาริชตู ดา ไวกา, ค.ศ. 1822
ทำนอง: จักรพรรดิเปดรูที่ 1, ค.ศ. 1822
รับไปใช้: ค.ศ. 1822
เลิกใช้: ค.ศ. 1831

ตัวอย่างเสียง
อีนูดาอิงดือเป็งเด็งซียาไฟล์ ช่วยเหลือ
 
อีนูดาอิงดือเป็งเด็งซียา (โปรตุเกส: Hino da Independência, "เพลงแห่งเอกราช") เป็นเพลงปลุกใจอย่างเป็นทางการของบราซิลตั้งแต่ปี ค.ศ. 1822 ระหว่างการประกาศอิสรภาพจากสหราชอาณาจักรโปรตุเกส
ประกาศใช้เป็นเพลงชาติจนถึงปี ค.ศ. 1831 โดยจักรพรรดิเปดรูที่ 1 ทรงเป็นผู้เรียบเรียงทำนองเพลงชาติ และประพันธ์บทร้องโดยอีวาริชตู ดา ไวกา
ในงานรัฐพิธีหรือพิธีการทางทหาร มีการบรรเลงเพลงดังกล่าวเพื่อเฉลิมฉลองเอกราชของบราซิล จึงเรียกชื่องดังกล่าวว่า "เพลงแห่งเอกราชบราซิล" มีสถานะเป็นเพลงปลุกใจอย่างเป็นทางการ
"เอกราชหรือความตาย" ภาพวาดสีน้ำมันโดยเปดรู อาแมรีกู ค.ศ. 1888
สื่อ

เสียงร้อง
ขับร้องโดยคณะประสานเสียงของกองทัพบกบราซิล
แหล่งข้อมูลอื่น

MP3 file[ลิงก์เสีย]
อ็องตวน หลุยส์

| อ็องตวน หลุยส์ |
| --- | --- |
อ็องตวน หลุยส์ ในปี ค.ศ. 1778
เกิด: 13 กุมภาพันธ์ ค.ศ. 1723(1723-02-13) แม็ส
เสียชีวิต: 20 พฤษภาคม ค.ศ. 1792(1792-05-20) (69 ปี) กรุงปารีส
สัญชาติ: ฝรั่งเศส
อาชีพ: ศัลยแพทย์และนักสรีรวิทยา
มีชื่อเสียงจาก: คิดค้นกิโยตีน
อ็องตวน หลุยส์ (ฝรั่งเศส: Antoine Louis; 13 กุมภาพันธ์ ค.ศ. 1723 – 20 พฤษภาคม ค.ศ. 1792) เกิดที่เมืองแม็ส เป็นศัลยแพทย์และนักสรีรวิทยาชาวฝรั่งเศส
Memoire contre la legitimite des naissances pretendues tardives, 1764
หลุยส์ได้รับการอบรมด้านวิชาการแพทย์จากพ่อของเขาซึ่งเป็นศัลยแพทย์ ณ โรงพยาบาลทหารในท้องถิ่น ในขณะเป็นหนุ่มเขาได้ย้ายไปอยู่ที่กรุงปารีสโดยรับหน้าที่เป็น gagnant-maîtrise ณ โรงพยาบาลซาลแปเทรียร์ (Salpêtrière) ใน ค.ศ. 1750 เขาได้รับตำแหน่งเป็นศาสตราจารย์ด้านสรีรวิทยาซึ่งเขาได้ดำรงตำแหน่งนี้เป็นเวลา 40 ปี หลังจากนั้นก็ได้รับแต่งตั้งให้เป็นเลขาธิการของราชบัณฑิตยสถานศัลยศาสตร์ (Académie Royale de Chirurgie) โดยมีวาระตลอดชีพ
หลุยส์ตีพิมพ์บทความจำนวนมากในด้านการผ่าตัดรวมถึงชีวประวัติของแพทย์ผ่าตัดที่เสียชีวิตในช่วงที่หลุยส์ยังมีชีวิตอยู่ นอกจากนี้เขายังตีพิมพ์ถ้อยคำเกี่ยวกับศัลยกรรมที่แฮร์มันน์ บูร์ฮาเฟอ (ค.ศ. 1668–1738) แพทย์ชาวดัตช์ได้เคยกล่าวไว้ด้วย
หลุยส์ได้ชื่อว่าเป็นผู้สร้างต้นแบบของกิโยตีน อุปกรณ์นี้มีชื่อเรียกว่า "ลูยแซ็ต" (louisette) อยู่ช่วงหนึ่งหลังจากที่เขาออกแบบมันขึ้นมา อย่างไรก็ตาม ภายหลังอุปกรณ์ดังกล่าวถูกเปลี่ยนชื่อตามชื่อของโฌแซ็ฟ-อีญัส กียอแต็ง (ค.ศ. 1738–1814) แพทย์ชาวฝรั่งเศสผู้เสนอให้สร้างเครื่องประหารที่ถูกหลักมนุษยธรรมมากขึ้นกว่าเดิม
"มุมกระดูกหลุยส์" (angle of Louis) เป็นอีกชื่อหนึ่งของมุมกระดูกสันอกซึ่งเชื่อมส่วนบนกับส่วนกลางของกระดูกสันอกเข้าด้วยกัน
อุโมงค์ช่องแคบอังกฤษ

| --- | --- |

ข้อมูลทั่วไป
ที่ตั้ง: ช่องแคบอังกฤษ (ช่องแคบโดเวอร์)
พิกัด: 51°00′45″N 1°30′15″E﻿ / ﻿51.0125°N 1.5041°E﻿ / 51.0125; 1.5041
สถานะ: ทำงาน
เริ่มต้น: ฟอล์กสโตน, เคนต์, อังกฤษ, สหราชอาณาจักร (51°05′50″N 1°09′21″E﻿ / ﻿51.0971°N 1.1558°E﻿ / 51.0971; 1.1558﻿ (Folkestone Portal))
สิ้นสุด: Coquelles, จังหวัดปาดกาแล, แคว้นโอดฟร็องส์, ประเทศฝรั่งเศส (50°55′22″N 1°46′49″E﻿ / ﻿50.9228°N 1.7804°E﻿ / 50.9228; 1.7804﻿ (Coquelles Portal))
การดำเนินงาน
เปิด:   6 พฤษภาคม ค.ศ. 1994 (1994-05-06) (อุโมงค์)  1 มิถุนายน 1994 (บรรทุกสินค้า)  14 พฤศจิกายน 1994 (บริการผู้โดยสาร) 
เจ้าของ: Getlink
ผู้ดำเนินงาน:   DB Cargo UK  Eurostar  Getlink 
ลักษณะ: รถไฟส่งผู้โดยสารและสินค้า. รถรับส่งยานพาหนะ.
ข้อมูลทางเทคนิค
ความยาวสาย: 50.45 km (31.35 mi)
จำนวนทางรถไฟ: 2 อุโมงค์ไปทางเดี่ยว 1 อุโมงค์บริการ
ช่วงกว้างราง: 1,435 mm (4 ft 8 1⁄2 in) (สแตนดาร์ดเกจ)
ระบบจ่ายไฟฟ้า: 25 kV AC OHLE, 5.87 m
ความเร็วปฏิบัติการ: 160 กิโลเมตรต่อชั่วโมง (99 ไมล์ต่อชั่วโมง)
ภาพตัดขวาง แสดงโครงสร้างอุโมงค์
ภาพตัดตามยาว แสดงระดับอุโมงค์
แผนการสร้างอุโมงค์ในปี 1856
อุโมงค์ช่องแคบอังกฤษ (อังกฤษ: Channel Tunnel; ฝรั่งเศส: Le tunnel sous la Manche) เป็นอุโมงค์รถไฟใต้ทะเลที่สร้างเชื่อมระหว่างเมืองฟอล์กสโตน เทศมณฑลเคนต์ บริเตนใหญ่ กับตำบลกอแกล จังหวัดปาดกาแล ทางตอนเหนือของฝรั่งเศส อุโมงค์แห่งนี้สร้างลอดใต้ช่องแคบอังกฤษบริเวณช่องแคบโดเวอร์ ซึ่งเป็นส่วนที่แคบที่สุด มีความกว้าง 34 กิโลเมตร
อุโมงค์ช่องแคบอังกฤษมีความยาวทั้งสิ้น 50.5 กิโลเมตร มีส่วนที่อยู่ใต้ทะเลยาว 37.9 กิโลเมตร ส่วนที่อยู่ใต้น้ำต่ำที่สุดที่ 75 เมตรและลึกสุดที่ 230 เมตร
อุโมงค์ช่องแคบอังกฤษก่อสร้างและบริหารงานโดยบริษัท ยูโรทันเนล ซึ่งจัดการเดินรถไฟความเร็วสูงยูโรสตาร์ การก่อสร้างเริ่มต้นตั้งแต่ ค.ศ. 1988 เปิดใช้งานอุโมงค์เมื่อวันที่ 6 พฤษภาคม ค.ศ. 1994 เปิดการเดินรถเมื่อวันที่ 14 พฤศจิกายน ค.ศ. 1994 การก่อสร้างใช้งบประมาณ 4,650 ล้านปอนด์ มากกว่าที่คาดการณ์ไว้ 80%
แนวคิดในการก่อสร้างอุโมงค์ช่องแคบอังกฤษ ได้รับการเสนอมาตั้งแต่คริสต์ศตวรรษที่ 19 โดยมีการเสนอโครงการต่อจักรพรรดินโปเลียนที่ 3 ในปี ค.ศ. 1856 ด้วยงบประมาณ 170 ล้านฟรังก์ (7 ล้านปอนด์)  และต่อวิลเลียม แกลดสตัน นายกรัฐมนตรีสหราชอาณาจักร ในปี ค.ศ. 1865 แต่โครงการนี้ได้ถูกยกเลิกไปเนื่องจากปัญหาด้านการเมือง ความมั่นคง และการป้องกันประเทศ
โครงการนี้ถูกนำมาพิจารณาอีกครั้งในปี ค.ศ. 1955 โดยตัดปัญหาเรื่องการป้องกันประเทศออกไป เนื่องจากในขณะนั้นการรุกรานประเทศสามารถกระทำได้ด้วยการโจมตีทางอากาศ แต่โครงการก็ล่าช้าไปเนื่องจากปัญหาทางการเมืองในสหราชอาณาจักร จนกระทั่งปี ค.ศ. 1981 มาร์กาเรต แทตเชอร์ และฟรองซัวส์ มิตแตร์รองด์ ผู้นำของทั้งสองประเทศจึงได้บรรลุข้อตกลงในการก่อสร้างอุโมงค์แห่งนี้
แหล่งข้อมูลอื่น

Official site
อิร์เมา ดู โจเรล

| อิร์เมา ดู โจเรล |
| --- | --- |
ประเภท:   มุกตลกเจ็บตัว  ตลกขบขันแบบเหนือจริง  การเสียดสี 
สร้างโดย: จูเลียนู เอ็นริกู
กำกับโดย:   จูเลียนู เอ็นริกู  โรดรีกู โซลดาดู 
เสียงของ:   อังเดรย์ ดูอาร์เต  จูเลียนู เอ็นริกู  เซซาร์ มาร์เชตติ  ทาเนีย ไกดาร์จี  เซซิเลีย เลมส์  เมลิสซา การ์เซีย  ฮูโก้ พิคชี่ 
ผู้ประพันธ์ดนตรีแก่นเรื่อง:   ชีกู คูอิกา  ดานิเอล ฟูร์ลัน  ฟาบียู โมซีน  จูเลียนู เอ็นริกู 
ดนตรีแก่นเรื่องเปิด: "อิร์เมา ดู โจเรล"
ผู้ประพันธ์เพลง:   รูเบน เฟเฟอร์  บิเซนเต ฟาเลค 
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนฤดูกาล: 4
จำนวนตอน: 104
การผลิต
ผู้อำนวยการผลิต:   วิเวียน อมาดิยู  ฮาลีนา อากาเปเยฟ 
ผู้อำนวยการสร้าง:   ซี บรันเดา  ฟีรีปปี ทาวาเรส 
ความยาวตอน: 11 นาที
บริษัทผู้ผลิต:   ทีวี ควอส  โคปา สตูดิโอ 
ออกอากาศ
เครือข่าย: การ์ตูนเน็ตเวิร์ค
ออกอากาศ: 22 กันยายน ค.ศ. 2014 (2014-09-22) – ปัจจุบัน
อิร์เมา ดู โจเรล (โปรตุเกส: Irmão do Jorel) เป็นการ์ตูนทีวีแอนิเมชันของประเทศบราซิล ออกอากาศทางช่องการ์ตูนเน็ตเวิร์ค สร้างโดย จูเลียนู เอ็นริกู ฉายตอนแรกเมื่อวันที่ 22 กันยายน พ.ศ. 2557
การออกอากาศ

ในประเทศบราซิล ฉายรอบปฐมทัศน์เมื่อวันที่ 22 กันยายน พ.ศ. 2557 ในช่องการ์ตูนเน็ตเวิร์ค
ในลาตินอเมริกา การ์ตูนถูกฉายรอบปฐมทัศน์ในเมื่อวันที่ 2 กุมภาพันธ์ พ.ศ. 2558 ในช่องการ์ตูนเน็ตเวิร์ค
ในประเทศซาอุดีอาระเบีย ฉายรอบปฐมทัศน์เมื่อวันที่ พฤศจิกายน พ.ศ. 2565 ในช่องเอ็มบีซี 3
แหล่งข้อมูลอื่น

เว็บไซต์ทางการของโคปา สตูดิโอ (ในภาษาโปรตุเกสแบบบราซิล)
อิร์เมา ดู โจเรล ที่อินเทอร์เน็ตมูวีเดตาเบส
อิร์เมา ดู โจเรล ที่ฟิล์มอะฟินนีตี
อิร์เมา ดู โจเรล ที่เดอะทีวีดีบี
อียอล็องด์แห่งเดรอ

| อียอล็องด์แห่งเดรอ |
| --- | --- |

เคาน์เตสแห่งมงฟอร์ พระราชินีคู่สมรสแห่งสกอตแลนด์ ดัชเชสคู่สมรสแห่งเบรอตาญ
ครองราชย์: ค.ศ. 1311–1322 (มงฟอร์) ค.ศ. 1285–1286 (สกอตแลนด์) ค.ศ. 1305–1312 (เบรอตาญ)
ประสูติ: ค.ศ. 1263
สิ้นพระชนม์: 2 สิงหาคม ค.ศ. 1330 (66–67 พรรษา)
พระสวามี: พระเจ้าอเล็กซานเดอร์ที่ 3 แห่งสกอตแลนด์ อาร์ตูร์ที่ 2 ดยุคแห่งเบรอตาญ
โอรสหรือธิดา: ฌ็องแห่งมงฟอร์
ราชสกุล: ตระกูลเดรอจากราชวงศ์กาแป
พระบิดา: รอแบร์ที่ 4 เคานต์แห่งเดรอ
พระมารดา: เบอาทริส เคาน์เตสแห่งมงฟอร์
อียอล็องด์แห่งเดรอ (ฝรั่งเศส: Yolande de Dreux; ค.ศ. 1263 – 2 สิงหาคม ค.ศ. 1330) เป็นพระมเหสีคนที่สองของพระเจ้าอเล็กซานเดอร์ที่ 3 แห่งสกอตแลนด์ ทรงครองตำแหน่งเป็นพระราชินีคู่สมรสแห่งสกอตแลนด์จนพระเจ้าอเล็กซานเดอร์สิ้นพระชนม์ในวันที่ 19 มีนาคม ค.ศ. 1286
เคาน์เตสแห่งมงฟอร์

อียอล็องด์ประสูติในปี ค.ศ. 1267 ทรงเป็นธิดาของรอแบร์ที่ 4 เคานต์แห่งเดรอกับเบอาทริสซึ่งเป็นเคาน์เตสแห่งมงฟอร์ตามสิทธิ์ของตนเองและเป็นลูกหลานของพระเจ้าหลุยส์ที่ 6 แห่งฝรั่งเศส ตระกูลของเธอแตกสาขามาจากราชตระกูลของพระมหากษัตริย์ฝรั่งเศส อียอล็องด์จึงถือเป็นหนี่งในสมาชิกราชวงศ์กาแปซึ่งเป็นราชตระกูลที่ใหญ่และเก่าแก่ที่สุดในยุโรป ครอบครัวของพระองค์อาศัยอยู่ในปราสาทเดรอซึ่งตั้งอยู่บนพรมแดนระหว่างนอร์ม็องดีกับอีล-เดอ-ฟร็องส์ ตัวเคาน์ตีเดรอตั้งอยู่ทางตะวันตกของปารีสโดยอยู่ห่างออกไปประมาณ 40 ไมล์ ครอบครัวของพระองค์เป็นข้าราชบริวารผู้ทรงอิทธิพลและมีสายสัมพันธ์อันดีกับพระมหากษัตริย์ฝรั่งเศส
บิดามารดาของพระองค์มีบุตรธิดาห้าคน ประกอบด้วยบุตรสาวสี่คนกับบุตรชายหนึ่งคน น้องชายของอียอล็องด์มีชื่อว่าฌ็อง ส่วนพี่สาวน้องสาวของพระองค์ ได้แก่ มารี, ฌาน และเบอาทริสซึ่งเป็นพระอธิการิณี ฌ็องสืบทอดตำแหน่งเป็นเคานต์แห่งเดรอต่อมาจากรอแบร์ผู้เป็นบิดาและได้ส่งต่อตำแหน่งดังกล่าวให้แก่ฌาน บุตรสาวเพียงคนเดียวที่มีชีวิตอยู่ของตน ฌ็องยังมีอีกหนึ่งตำแหน่งคือเป็นมหาดเล็กแห่งฝรั่งเศสและได้ถึงแก่กรรมในปี ค.ศ. 1309 เบอาทริส เคาน์เตสแห่งมงฟอร์ มารดาของอียอล็องด์ถึงแก่กรรมในปี ค.ศ. 1311/1312 ซึ่งในตอนนั้นฌ็อง น้องชายของอียอล็องด์ได้ถึงแก่กรรมไปแล้ว อียอล็องด์จึงได้สืบทอดตำแหน่งเป็นเคาน์เตสแห่งมงฟอร์ตามสิทธิ์ของตนเอง
สมเด็จพระราชินีแห่งสกอตแลนด์

อียอล็องด์สมรสช้าเมื่อเทียบกับคนในยุคนั้น ทรงอภิเษกสมรสในช่วงปลายวัยรุ่นหรือในวัยยี่สิบต้น ๆ กับพระเจ้าอเล็กซานเดอร์ที่ 3 แห่งสกอตแลนด์ซึ่งเป็นม่ายหลังพระมเหสีคนแรกคือเจ้าหญิงมาร์กาเร็ต พระธิดาของพระเจ้าเฮนรีที่ 3 สิ้นพระชนม์ไปในปี ค.ศ. 1274 พระโอรสสองคนของทั้งคู่ต่างก็สิ้นพระชนม์ในช่วงต้นปี ค.ศ. 1283 พระเจ้าอเล็กซานเดอร์จึงต้องการทายาทชาย พระองค์ได้เริ่มมองหาพระมเหสีที่มีคุณสมบัติเหมาะสมและในวันที่ 14 ตุลาคม ค.ศ. 1285 พระเจ้าอเล็กซานเดอร์วัย 44 พรรษาได้อภิเษกสมรสกับอียอล็องด์วัย 22 พรรษาที่วิหารเจดบะระ ว่ากันว่ามารี เดอ กูซี พระมารดาของพระเจ้าอเล็กซานเดอร์อาจมีส่วนในการคลุมถุงชนครั้งนี้
ห้าเดือนต่อมาเกิดโศกนาฏกรรมขึ้นในวันที่ 19 มีนาคม ค.ศ. 1286 หลังการประชุมสภาที่จัดขึ้นโดยกษัตริย์ที่ปราสาทเอดินบะระ พระเจ้าอเล็กซานเดอร์ที่ 3 ได้ขี่ม้าเดินทางกลับโดยไม่ฟังคำทัดทานให้เดินทางในเช้าวันถัดไป ด้วยพระองค์ต้องการกลับไปฉลองวันเกิดให้อียอล็องด์ที่ปราสาทคิงฮอร์นในไฟฟ์ พระองค์พร้อมกับเด็กรับใช้สามคนและผู้นำทางท้องถิ่นสองคนได้เดินทางท่ามกลางความมืดและสภาพอากาศที่เลวร้าย พระเจ้าอเล็กซานเดอร์ได้พลัดหลงกับคณะผู้ติดตาม เช้าวันรุ่งขึ้นร่างของพระองค์ถูกพบที่บริเวณชายฝั่งเพ็ตตีเคอร์ในสภาพคอหัก คาดกันว่าระหว่างควบม้าไปตามแนวชายฝั่ง ม้าของพระองค์อาจสะดุดทรายจนทำให้ทรงพลัดลงมาคอหักสิ้นพระชนม์ อียอล็องด์กับพระเจ้าอเล็กซานเดอร์สมรสกับได้เพียง 4 เดือนกับ 14 วัน นับเป็นการสมรสที่สั้นที่สุดของพระมหากษัตริย์สกอตแลนด์
การสิ้นพระชนม์ของพระเจ้าอเล็กซานเดอร์นำไปสู่จุดจบของ "ยุคทอง" ในประวัติศาสตร์สกอตแลนด์และส่งผลให้เกิดวิกฤตการสืบทอดบัลลังก์อันนำไปสู่สงครามประกาศอิสรภาพจากอังกฤษ หลังกษัตริย์สิ้นพระชนม์ อียอล็องด์ได้ย้ายไปอยู่ที่ปราสาทสเตอร์ลิงและได้ประกาศว่าพระนางกำลังตั้งครรภ์ คณะขุนนางได้ประชุมกันเพื่อถกเถียงเรื่องวิกฤตการสืบทอดบัลลังก์ในวันที่ 28 เมษายนและได้รับปากว่าพระราชบุตรที่เกิดจากอียอล็องด์จะได้ครองบัลลังก์หากเกิดมาเป็นพระโอรส ทว่าอียอล็องด์กลับสูญเสียพระราชบุตรอาจจะด้วยการแท้งหรือไม่ทารกน้อยก็อาจจะสิ้นพระชนม์ในตอนคลอดหรือหลังจากคลอดได้ไม่นาน สภาจึงได้สาบานตนจงรักภักดีต่อมาร์กาเร็ต พระนัดดาของพระเจ้าอเล็กซานเดอร์
การสมรสครั้งที่สอง

อียอล็องด์อาศัยอยู่ในสกอตแลนด์ต่อไปโดยได้รับรายได้ที่เกิดจากทรัพย์สินที่ถือครองอยู่ในฐานะพระมเหสีม่าย พระองค์อาจอาศัยอยู่ในปราสาทสเตอร์ลิงโดยมีรายได้จากเบริก, ทรัพย์สินที่ดินในสเตอร์ลิง และการเพาะพันธุ์ม้าในเจดเวิร์ธเป็นจำนวนเงิน 200 ปอนด์ต่อปี แต่สุดท้ายพระองค์ก็เดินทางกลับฝรั่งเศส
แปดปีต่อมาในเดือนพฤษภาคม ค.ศ. 1292 อียอล็องด์แห่งเดรอสมรสใหม่กับอาร์ตูร์ที่ 2 ดยุคแห่งเบรอตาญ ขุนนางฝรั่งเศสผู้มั่งคั่งและทรงอำนาจซึ่งอาจจะต้องการได้อาณาเขตมงฟอร์ที่อียอล็องด์ได้มาจากมารดา อาร์ตูร์เคยสมรสมาแล้วหนึ่งครั้งกับมารี ไวเคาน์เตสแห่งลีมอฌซึ่งถึงแก่กรรมในปี ค.ศ. 1291 ทั้งคู่มีบุตรธิดาด้วยกัน 6 คนในช่วงหนึ่งทศวรรษต่อมา คือ
ฌ็อง (เกิด ค.ศ. 1294) สืบทอดตำแหน่งเป็นเคานต์แห่งมงฟอร์ต่อจากมารดา สมรสกับฌานแห่งฟลานเดอส์
เบอาทริส (เกิด ค.ศ. 1295) สมรสกับกีย์ที่ 10 แห่งลาวาล
ฌาน (เกิด ค.ศ. 1296) สมรสกับบุตรชายของรอแบร์ที่ 3 เคานต์แห่งฟลานเดอส์
อาลิกซ์ (เกิด ค.ศ. 1297) สมรสกับบูชาร์ที่ 6 แห่งว็องโดม
บล็องช์ (เกิด ค.ศ. 1300) เสียชีวิตในวัยเยาว์
มารี (เกิด ค.ศ. 1302) บวชเป็นแม่ชี
อาร์ตูร์ถึงแก่กรรมในปี ค.ศ. 1312 จากอุบัติเหตุกำแพงตกใส่ระหว่างกำลังพาสมเด็จพระสันตะปาปาเคลเมนต์ที่ 5 ขี่ม้าชมอาวีญง บุตรชายคนโตของอาร์ตูร์ที่เกิดจากชายาคนแรกได้ขึ้นครองตำแหน่งเป็นฌ็องที่ 3 ดยุคแห่งเบรอตาญ เคาน์ตีมงฟอร์ของอียอล็องด์ตกเป็นของฌ็อง บุตรชายของอียอล็องด์ซึ่งต่อมาได้เข้าต่อสู้ในสงครามสืบบัลลังก์เบรอตาญเพื่อแย่งชิงการอ้างสิทธิ์ในดัชชีของบิดาของตน
อียอล็องด์อาจมีชีวิตอยู่จนถึงปี ค.ศ. 1330 และสิ้นพระชนม์ในวัยหกสิบพรรษาปลาย ๆ
ตราประจำตระกูลเดรอ
อ็องรี คริสต็อฟ

อ็องรี คริสต็อฟ (ฝรั่งเศส: Henri Christophe; 6 ตุลาคม ค.ศ. 1767 - 8 ตุลาคม ค.ศ. 1820) หรือ พระเจ้าอ็องรีที่ 1 แห่งเฮติ (Henri Ier d'Haïti) เป็นหนึ่งในผู้นำคนสำคัญในการปฏิวัติเฮติ จนกระทั่งเฮติได้รับเอกราช พระองค์กับฌ็อง-ฌัก เดซาลีนได้ร่วมกันรุกรานซานโตโดมิงโก (ปัจจุบันคือสาธารณรัฐโดมินิกัน) กับกองทหารฝรั่งเศส ซึ่งมีบันทึกว่ามีการสังหารนักโทษชาวโดมินิกันหลานร้อยคน
หลังจากที่ฌ็อง-ฌัก เดซาลีนถูกลอบสังหาร พระองค์ได้ถอยไปตั้งหลักที่แปลน-ดูว์-นอร์และจัดตั้งรัฐบาลใหม่ 17 กุมภาพันธ์ ค.ศ. 1807 พระองค์ได้รับเลือกตั้งเป็นประธานาธิบดีของรัฐเฮติ ในขณะที่อาแล็กซ็องดร์ เปตียง เป็นประธานาธิบดีทางภาคใต้ ทางภาคเหนือคริสต็อฟในก่อตั้งราชอาณาจักรเฮติขึ้น และตั้งตนเป็นพระเจ้าอ็องรีที่ 1 แห่งเฮติ นอกจานี้พระองค์ยังสร้างสังคมชั้นสูงขึ้น และประกาศให้ฌัก-วิกตอร์ อ็องรี พระราชโอรสของพระองค์เป็นเจ้าชายและเป็นรัชทายาทที่ถูกต้องตามกฎหมายด้วย
พระองค์เป็นที่รู้จักในการสร้างเนินปราสาทลาแฟเรียร์ พระราชวังซ็อง-ซูซี และพระราชวังอื่น ๆ มากมาย ภายใต้นโบบายกอร์เวหรือแรงงานบังคับ ทำให้ราชอาณาจักรรับรายได้จากผลผลิตจากการเกษตรและการค้าน้ำตาล แต่ประชาชนไม่พอใจการปกครองของพระเจ้าอ็องรีที่ 1 พระองค์ได้บรรลุข้อตกลงกับบริเตนใหญ่ที่จะให้สิทธิกับอาณานิคมของตนในทะเลแคริบเบียนในการแลกเปลี่ยนสำหรับการเตือนรัฐบาลของเขาจากการทำกิจกรรมใด ๆ ของกองทัพเรือฝรั่งเศส ในตอนช่วงท้ายของชีวิตพระองค์เริ่มป่วยและกลัวการรัฐประหาร พระองค์จึงทำอัตวินิบาตกรรม (ฆ่าตัวตาย) ในที่สุด พระโอรสและเหล่ารัชทายาทของพระองค์ถูกลอบสังหารเมื่อ 10 วันหลังจากนั้น เมื่อสิ้นราชอาณาจักรเฮติ ฌ็อง-ปีแยร์ บัวเยก็เริ่มเข้ามามีอำนาจและรวมเฮติทั้งสองเข้าด้วยกัน